《编篱》
清代·张锡祚

林壑有真趣，尘俗难相通。清晨饭藜藿，荷锸春风中。

薛荔斸邻园，杞菊采榛丛。枯朽既芟除，柯条尽青葱。

日入返茅檐，罗植清溪东。屏藩宛天成，束缚随人工。

放诞世所弃，舒散岂尔容。

作者简介：江苏吴县人，字偕行，一字永夫。叶燮弟子。少好吟咏，家贫无书，每向人借阅，数日即还，已能卒读。经年卧病，年五十二，穷饿死。有《啖蔗轩诗》。